﻿3 ELASTICITĂŢI ALE CERERII ŞI OFERTEI În capitolul anterior s-au introdus noţiunile de cerere şi ofertă Panta negativă a curbei cererii reflectă comportamentul consumatorilor, iar înclinaţia pozitivă a curbei ofertei reflectă comportamentul producătorilor Obiectivul acestui capitol este de a analiza măsura în care consumatorii şi producătorii răspund la modificarea condiţiilor pieţei Pentru a analiza măsura în care răspunde cantitatea cerută sau cantitatea oferită dintr-un bun la modificarea preţului acelui bun sau la modificarea altor condiţii economice, economiştii utilizează conceptul de elasticitate Acest concept permite realizarea unor observaţii cantitative cu privire la efectele modificării cererii sau ofertei asupra preţului şi cantităţii de echilibru 3 1 Elasticitatea cererii Analizând factorii de influenţă ai cererii s-a arătat că atunci când preţul unui bun sau serviciu scade, cantitatea cerută creşte De asemenea, cererea creşte atunci când venitul indivizilor creşte, cînd preţul produselor substituibile creşte sau când preţul produselor complementare se reduce Astfel, în capitolul anterior s-a analizat direcţia de modificare a cantităţii cerute, dar nu şi mărimea acestei modificări Pentru a analiza sensibilitatea cererii la modificarea unuia dintre factorii săi de influenţă se utilizează conceptul de elasticitate a cererii În termenii cei mai generali, elasticitatea reprezintă măsura în care o variabilă oarecare „răspunde” la modificarea unei alte variabile Particularizând, elasticitatea cererii exprimǎ măsura în care cantitatea cerută se modifică în funcţie de modificarea unuia dintre factorii săi de influenţǎ Coeficientul de elasticitate a cererii se determinǎ ca raport între modificarea procentualǎ a cantităţii cerute şi modificarea procentualǎ a unui factor de influenţǎ a cererii 3 1 1 Elasticitatea cererii în funcţie de preţ Elasticitatea cererii în funcţie de preţ exprimǎ modificarea cantităţii cerute determinatǎ de modificarea preţului Coeficientul de elasticitate a cererii în funcţie de preţ se determină raportând modificarea procentuală a cantităţii cerute la modificarea procentuală a preţului: EMBED Equation 3 unde, ∆Q % - modificarea procentuală a cantităţii cerute ∆p% - modificarea procentuală a preţului EMBED Equation 3 - (1/panta tangentei la curba cererii) (P0, Q0) – punctul de pe curba cererii în care se calculează elasticitatea Pentru exemplificare, să presupunem că o creştere a preţului de la 200 000 lei la 220 000 lei determină o reducere a cantităţii cerute de la 10 bucăţi la 8 bucăţi pe lună În aceste condiţii: EMBED Equation 3 EMBED Equation 3 EMBED Equation 3 În acest exemplu, un coeficient de elasticitate a cererii în funcţie de preţ egal cu 2, arată că modificarea cantităţii cerute este de două ori mai mare decât modificarea preţului Datorită relaţiei inverse dintre preţ şi cantitatea cerută, modificarea procentuală a cantităţii cerute va avea întotdeauna un semn opus modificării procentuale a preţului (cu excepţia bunurilor de tip Giffen) În acest exemplu, modificarea procentuală a preţului este de + 10% (reflectînd o creştere), în timp ce modificarea procentuală a cantităţii cerute este de – 20% (reflectând o scădere) Din acest motiv valoarea coeficientului de elasticitate al cererii în funcţie de preţ este un număr negativ Deoarece pentru intensitatea corelaţiei este importantă doar valoarea absolută a coeficientului, nu şi semnul acestuia, de regulă se ia în considerare valoarea în modul Măsurarea elasticităţii cererii în funcţie de preţ utilizând metoda punctului de mijloc (arc-elasticitatea) Atunci când se determină elaticitatea cererii în funcţie de preţ între două puncte(A,B) de pe curba cererii, este posibil ca elasticitatea din punctul A în punctul B să fie diferită de elasticitatea din punctul B în punctul A De exemplu, se consideră două puncte de pe curba cererii: Punctul A: P = 5 u m ; Q = 1200 bucăţi Punctul B: P = 7 u m ; Q = 800 bucăţi Dacă ne deplasăm din punctul A în punctul B, preţul creşte cu 40% şi cantitatea cerută se reduce cu 33,33% În aceste condiţii, coeficientul de elasticitate al cererii în funcţie de preţ este 0,83 (indicând o cerere inelastică) Dacă ne deplasăm din punctul B în punctul A, preţul se reduce cu 28,57% şi cantitatea cerută creşte cu 50% În aceste condiţii coeficientul de elasticitate al cererii în funcţie de preţ este 1,75 (indicând o cerere elastică) Pentru a elimina acest neajuns, în calcularea elasticităţii se foloseşte metoda punctului de mijloc (arc-elasticitatea) Potrivit acestei metode, pentru calcularea modificărilor procentuale, se foloseşte ca numitor valoarea din mijlocul intervalului de modificare a preţului şi, respectiv, a cantităţii (suma dintre nivelul iniţial şi nivelul final împărţită la doi) În exemplul de mai sus, punctul de mijloc dintre punctele A şi B este: P = 6 u m ; Q = 1000 bucăţi Potrivit metodei punctului de mijloc, dacă ne deplasăm din punctul A în punctul B, preţul creşte cu 33,33%, iar cantitatea cerută se reduce cu 40% Dacă ne deplasăm din punctul B în punctul A, preţul se reduce cu 33,33%, iar cantitatea cerută creşte cu 40% În ambele direcţii, coeficientul de elasticitate al cererii în funcţie de preţ este 1,21 Deoarece metoda punctului de mijloc conduce la acelaşi rezultat indiferent de sensul modificării, aceasta este adesea utillizată pentru calculul elasticităţii cererii în funcţie de preţ între două puncte distincte de pe curba cererii În acest caz, coeficientul de elasticitate al cererii în funcţie de preţ este: Elasticitatea cererii în funcţie de preţ = EMBED Equation 3 Numărătorul reprezintă modificarea procentuală a cantităţii cerute calculată potrivit metodei punctului de mijloc, iar numitorul reprezintă modificarea procentuală a preţului calculată potrivit metodei punctului dee mijloc 3 1 1 1 Varietăţi ale curbelor cererii Economiştii clasifică curbele cererii în funcţie de valorile coeficientului de elasticitate a cererii în funcţie de preţ Cererea este elastică atunci când Ecp>1, situaţie în care cantitatea cerută se modifică cu un procent mai mare decât preţul Cererea este inelastică atunci când Ecp 1 Preţul creşteVenitul total creşteVenitul total nu se modificăVenitul total scade Preţul scadeVenitul total scadeVenitul total nu se modificăVenitul total creşte Dacǎ cererea este inelasticǎ, modificarea procentualǎ a cantităţii cerute este mai micǎ decât modificarea procentualǎ a preţului Astfel, veniturile producătorilor se vor modifica în acelaşi sens cu preţul În cazul în care cererea este elasticǎ, modificarea procentualǎ a cantităţii cerute este mai mare decât modificarea procentualǎ a preţului În consecinţǎ veniturile se vor modifica în acelaşi sens cu cantitatea, deci în sens invers cu preţul 3 1 1 3 Factorii de influenţă a elasticităţii cererii De ce elasticitatea cererii pentru anumite bunuri este mai mică, iar elasticitatea cererii pentru alte bunuri este mai mare? Principalul factor de care depinde elasticitatea cererii pentru un bun este existenţa 8sau inexistenţa) unor bunuri substituibile Unele produse, cum ar fi portocalele, au mai multe produse substituibile: mandarine, grapefruit etc O creştere a preţului la portocale îi va determina pe consumatori să cumpere o cantitate mai mare din posibilii substituenţi ai portocalelor şi o cantitate mai mică de portocale În cazul produselor pentru care nu există substituenţi apropiaţi, o creştere a preţului va determina o scădere mai mică a cantităţii cerute din acel produs Cu alte cuvinte, un produs pentru care există un număr mare de substituenţi tinde să aibă o cerere elastică, în timp ce un produs pentru care nu există substituenţi tinde să aibă o cerere inelastică Trebuie menţionat însă că orice produs dintr-un grup de produse asemănătoare va tinde să aibă o cerere mai elastică, chiar dacă grupul în ansamblul său are o cerere inelastică De exemplu, sarea şi zahărul sunt incluse în categoria „bunuri alimentare”, însă cererea pentru zahăr este mai elastică decât cererea pentru sare deoarece zahărul are mai mulţi substituenţi decât sarea (zaharină, miere etc ) Un alt factor de care depinde elasticitatea cererii este accesul la bunuri complementare Dacă un bun este un complement minor al unui bun important, cererea pentru el tinde să fie inelastică De exemplu, cererea pentru uleiul de motor tinde să fie inelastică, deoarece acesta este un complement al unui bun mult mai important – autoturismul De asemenea, elasticitatea cererii depinde de ponderea cheltuielii pentru un bun în bugetul unei persoane De exemplu, cum cheltuiala pentru cumpărarea scobitorilor are o pondere neînsemnată în bugetul unui individ, cererea pentru scobitori este inelastică Elasticitatea cererii depinde şi de orizontul de timp Adesea, cererea pentru un bun sau pentru un serviciu este mai puţin elastică pe termen scurt decât pe termen lung De exemplu, cantitatea cerută pentru combustibil de încălzit nu scade pe termen scurt, chiar dacă preţul acestuia creşte Pe termen lung, consumatorii găsesc însă metode prin care să diminueze cheltuielile cu încălzirea 3 1 2 Elasticitatea cererii faţă de venit Elasticitatea cererii faţă de venit exprimă modificarea cantităţii cerute dintr-un bun determinată de modificarea venitului consumatorilor, celelalte condiţii rămânând neschimbate Coeficientul de elasticitate a cererii în funcţie de venit se calculează raportând modificarea procentuală a cantităţii cerute la modificarea procentuală a venitului Coeficientul de elasticitate a cererii faţă de venit = EMBED Equation 3 Elasticitatea cererii faţă de venit este strâns legată de conceptele de bunuri normale şi bunuri inferioare În cazul unui bun normal, o creştere a venitului determină o creştere a cererii pentru bunul respectiv Deoarece venitul şi cererea se schimbă în acelaţi sens, în cazul unui bun normal, elasticitatea cererii faţă de venit are o valoare pozitivă În cazul unui bun inferior, o creştere a venitului determină o scădere a cererii pentru bunul respectiv Deoarece venitul şi cererea se modifică în sensuri diferite, în cazul unui bun inferior, elasticitatea cererii faţă de venit are o valoare negativă 3 1 3 Elasticitatea încrucişată a cererii Economiştii utilizează termenul de elasticitate încrucişată a cererii pentru a determina modul în care cantitatea cerută dintr-un bun se modifică ca urmare a modificării preţului altui bun Elasticitatea încrucişată a cererii exprimă raportul modificării procentuale a cantităţii cerute dintr-un bun, ca urmare a modificării procentuale a preţului pentru alte bunuri, celelalte condiţii rămânând neschimbate Elasticitatea încrucişată a cererii = EMBED Equation 3 Unde, ΔQx(%) – modificarea procentuală a cantităţii cerute din bunul x ΔPy(%) – modificarea procentuală a preţului bunului y Elasticitatea încrucişată a cererii este strâns legată de conceptele de bunuri substituibile şi bunuri complementare Astfel, în cazul bunurilor substituibile, elasticitatea încrucişată a cererii este pozitivă, iar în cazul bunurilor complementare elasticitatea încrucişată a cererii este negativă De exemplu, mandarinele şi portocalele sunt bunuri substituibile Creşterea preţului mandarinelor determină o creştere a cantităţii cerute de portocale Deoarece preţul portocalelor şi cantitatea cerută de mandarine se modifică în acelaşi sens, elasticitatea încrucişată a cererii este pozitivă De asemenea, uleiul de motor şi benzina sunt bunuri complementare O creştere a preţului benzinei determină o scădere a cantităţii cerute de ulei de motor Deoarece preţul benzinei şi cantitatea cerută de ulei de motor se modifică în sensuri diferite, elasticitatea încrucişată a cererii este negativă 3 2 Elasticitatea ofertei Analizând factorii de influenţă ai ofertei, s-a arătat că vânzătorii unui bun cresc cantitatea oferită atunci când preţul bunului creşte, când preţurile factorilor de producţie se reduc sau atunci când are loc o îmbunătăţire a tehnologiei de fabricaţie Astfel, în capitolul anterior s-a analizat direcţia de modificare a cantităţii oferite, dar nu şi mărimea acestei modificări Pentru a analiza sensibilitatea ofertei la modificarea unui factor de influenţă al ofertei se utilizează conceptul de elasticitate a ofertei 3 2 1 Elasticitatea ofertei în funcţie de preţ Elasticitatea ofertei în funcţie de preţ exprimă raportul modificării procentuale a cantităţii oferite dintr-un bun ca urmare a modificării procentuale a preţului său, celelalte condiţii rămânând neschimbate 3 2 1 1 Măsurarea elasticităţii ofertei Coeficientul de elasticitate a ofertei în funcţie de preţ se determină raportând modificarea procentuală a cantităţii oferite la modificarea procentuală a preţului Elasticitatea ofertei în funcţie de preţ = EMBED Equation 3 unde, EMBED Equation 3 - modificarea procentuală a cantităţii oferite EMBED Equation 3 - modificarea procentuală a preţului De exemplu, să presupunem că o creştere a preţului unui pachet de cafea, de la 80000 lei la 100000 lei, determină o creştere a cantităţii oferite de cafea de la 1000 pachete/zi la 1500 pachete/zi Folosind metoda punctului de mijloc, modificarea procentuală a preţului este: ΔP(%) = (100000 – 80000)/ 90000 = 22 22% Modificarea procentuală a cantităţii cerute este: ΔQ(%) = (1500 – 1000)/ 1250 = 40% În această situaţie, coeficientul de elasticitate al ofertei în funcţie de preţ este: 0,4/ 0,22 = 1,81 În acest exemplu, valoarea coeficientului de elasticitate al ofertei în funcţie de preţ, arată că o modificare a preţului determină o modificare de 1,81 ori mai mare a cantităţii oferite 3 2 1 2 Varietăţi ale curbelor ofertei Economiştii clasifică curbele ofertei în funcţie de valorile coeficientului de elasticitate a ofertei în funcţie de preţ astfel: - ofertǎ perfect inelasticǎ (rigidǎ), atunci când Eop = 0: indiferent de modificarea preţului, cantitatea oferitǎ rămâne la acelaşi nivel; - ofertǎ inelasticǎ, atunci când Eop 1: modificarea procentualǎ a cantităţii oferite este mai mare decât modificarea preţului; - oferta perfect elastică, atunci când Eop = EMBED Equation 3 : la o modificare oricât de mică a preţului nu se mai oferă bunul respectiv Figura 3 3 Varietăţi ale curbelor ofertei 3 2 1 3 Factori de influenţă ai elasticităţii ofertei Elasticitatea ofertei în funcţie de preţ depinde de flexibilitatea vânzătorilor de a produce mai mult sau mai puţin De exemplu, toate bunurile prelucrate – cum ar fi cărţile, televizoarele, autoturismele – tind să aibă o ofertă elastică, deoarece firmele pot să-şi extindă capacitatea de producţie pe termen lung, ca răspuns la creşterea preţului Pe majoritatea pieţelor, principalul factor de care depinde elasticitatea ofertei este orizontul de timp În general, oferta este mai elastică pe termen lung decât pe termen scurt Pe termen scurt, firmele nu por să modifice cu uşurinţă volumul capacităţilor de producţie pentru a produce mai mult sau mai puţin dintr-un bun Astfel, pe termen scurt, oferta tinde să fie inelastică (cantitatea oferită nu este foarte sensibilă la modificarea preţului) Pe termen lung însă, firmele pot să construiască noi fabrici sau pot să le închidă pe cele vechi De asemenea, pe piaţă pot să intre noi firme, iar o parte din firmele deja existente se pot închide Astfel, pe termen lung, oferta tinde să devină elastică (cantitatea oferită este foarte sensibilă la modificarea preţului) 